Adressat

Postadresse

Postadresse2

PostnummerOgSted

LandUnntattNorge

|  |  |  |
| --- | --- | --- |
| Deres referanse | Vår referanse | Dato |
|  | VaarReferanse | BrevDato |

**Pålegg om tilsvar fra forsvarer i U18-sak**

**Oslo politidistrikt – N.N**

Hovedforhandling i overnevnte sak er berammet i Oslo tingrett XX.

Senest (2 ukers frist) må forsvarer gi skriftlig tilsvar til retten jf. straffeprosessloven § 265 første ledd.

Tilsvaret skal angi:

*a. Hvilke bevis forsvaret vil føre, med en kort redegjørelse for hva det enkelte bevis skal godtgjøre, og for andre sentrale opplysninger om beviset så langt det er grunn til det.*

*b. Opplysning om hvorvidt det er behov for å sette retten med fagkyndige meddommere eller å oppnevne sakkyndige eller rettstolk.*

*c. Opplysning om hvorvidt ytterligere etterforskingsskritt begjæres etter § 266.*

*d. Merknader til eventuelle sivile krav som nevnt i § 264 b.*

*e. Andre opplysninger av betydning for forberedelse til og gjennomføring av hovedforhandlingen.*

Sivile krav

For sivile krav gjelder at hvis tiltalte vil nedlegge påstand om frifinnelse fordi han hevder han ikke har uført den påklagde handling, skal det subsidiært likevel redegjøres for hvordan tiltalte stiller seg til det faktiske og rettslige grunnlag for kravet, samt den fremlagte dokumentasjon for dette. Det skal nedlegges påstand.

I tillegg skal forsvarer legge ved eventuelle tillegg til påtalemyndighetens utdrag av skriftlige bevis som skal føres i medhold av § 302.

/Det vil bli avspilt tilrettelagt avhør av fornærmede XX. Det er ikke lagt opp til i bevisoppgaven at XX skal møte i retten. Forsvarer må opplyse om det begjæres at fornærmede stevnes for å avgi forklaring under hovedforhandlingen.

Forsvarer bes opplyst om deler av faktum kan legges til grunn og om noen forhold foreløpig er erkjent av tiltalte. Retten er klar over at tiltalte er mindreårig, og at synet på straffeskyld kan endre seg før hovedforhandlingen.

Tolk

Hvis forsvarer er kjent med at noen av aktørene/vergene har behov for tolk og dette ikke allerede fremgår av påtalemyndighetens bevisoppgave, bes dette opplyst.

Tilstede under hovedforhandlingen

Forsvarer bes opplyse om hvilke andre personer utover tiltalte som vil være til stede under hovedforhandlingen: for eksempel verger/følgepersoner for tiltalte, slik at retten kan ta hensyn til dette ved valg av rettssal.

Hvis tiltalte fortsatt er under 18 år på tidspunktet for hovedforhandling og verger til tiltalte ikke vil være til stede under hele/deler av saken, bes dette opplyst til retten.

Er det ønskelig at verger ikke er til stede under forklaringen til tiltalte bes det opplyst om dette, samt en begrunnelse om årsaken.

Hvis tiltalte fortsatt er under 18 år på tidspunktet for hovedforhandling og verger ikke vil være til stede i retten bes det opplyst om tiltaltes verger samtykker/ikke samtykker til straffereaksjoner i frihet, og om slike eventuelle samtykker er innhentet i forkant av hovedforhandlingen/vil bli innhentet i forkant av hovedforhandlingen.

Forsvarer bes vurdere om det er behov for avklaring knyttet til fritak for taushetsplikt for noen vitner? Og i så fall om slike fritak vil være innhentet i forkant av hovedforhandling fra verger hvis tiltalte fortsatt er under 18 år på tidspunktet for hovedforhandling.

Venterom i pauser – annen tilrettelegging

Hvis tiltalte vil ha behov for et eget venterom i pauser, bes dette opplyst. Det bør være en voksen person sammen med tiltalte på venterommet i pausene, og retten ber om å få vite på forhånd hvem som skal være sammen med tiltalte.

Oslo tingrett har et begrenset antall venterom og kan derfor ikke garantere at venterom er tilgjengelig på tidspunktet for berammet hovedforhandling.

Er det behov for andre former for tilrettelegging for tiltalte bes dette formidlet til retten.

Tilsvaret inngis i Aktørportalen med kopi på e-post til aktor.

Embete

User
UserTitle:lower